**CESTNÁ NÁKLADNÁ DOPRAVA V 3. ŠTVRŤROKU 2023** [[1]](#footnote-1)1)

Dopravnými prostriedkami (nákladnými automobilmi s  užitočnou hmotnosťou od 1 tony a ťahačmi) sa v 3. štvrťroku 2023 prepravilo 42,9 mil. ton tovarov. Vo vnútroštátnej preprave sa prepravilo 79,6 % tovarov a v medzinárodnej preprave 20,4 % tovarov. Na celkovej preprave sa preprava tovaru pre vlastné potreby (na zabezpečenie vlastného výrobného procesu) podieľala 18,7 % a preprava tovaru pre cudzie potreby (za úplatu) 81,3 %. V porovnaní s 3. štvrťrokom 2022 preprava tovaru vzrástla o 7,3 %, z toho vo vnútroštátnej preprave o 12,2 % a v medzinárodnej preprave klesla o 8,4 %.

Výkony v tonokilometroch sa v porovnaní s 3. štvrťrokom 2022 znížili o 15 %. Z celkových výkonov sa vo vnútroštátnej preprave realizovalo 22,9 % a v medzinárodnej preprave 77,1 %. Výkony pre vlastné potreby (na zabezpečenie vlastného výrobného procesu) sa na celkových výkonoch podieľali 4,9 % a pre cudzie potreby (za úplatu) 95,1 %. Výkony vo vnútroštátnej preprave sa oproti 3. štvrťroku 2022 znížili o 10,3 % a v medzinárodnej preprave o 16,4 %.

|  |  |  |  |  |  |  |
| --- | --- | --- | --- | --- | --- | --- |
| **Preprava tovaru (tis. ton)** | | Index 3.Q.2023 3.Q.2022 |  | **Výkony (mil. tkm)** | | Index 3.Q.2023 3.Q.2022 |
|  |  |  |  |  |  |  |
| **SR spolu** | **42 931** | **107,3** |  | **SR spolu** | **6 436,7** | **85,0** |
| v tom |  |  |  | v tom |  |  |
| vnútroštátna preprava | 34 155 | 112,2 |  | vnútroštátna preprava | 1 475,9 | 89,7 |
| dovoz | 2 212 | 90,0 |  | dovoz | 1 405,4 | 94,6 |
| vývoz | 3 349 | 94,5 |  | vývoz | 1 751,2 | 89,9 |
| tretie krajiny | 2 250 | 79,8 |  | tretie krajiny | 1 522,4 | 66,6 |
| medzinárodná kabotáž | 965 | 127,1 |  | medzinárodná kabotáž | 281,8 | 135,0 |

V sledovanom období vozidlá najazdili vo vnútroštátnej a medzinárodnej doprave spolu 861,3 mil. km, čo bolo o 2,5 % menej v porovnaní s rovnakým obdobím minulého roka. Kilometre s nákladom sa na celkovom počte najazdených kilometrov podieľali 76,5 % a bez nákladu (prázdne jazdy) 23,5 %.

Vo vnútroštátnej preprave sa najazdilo 435,6 mil. km, v porovnaní s 3. štvrťrokom 2022 sa počet najazdených kilometrov zvýšil o 8 %. S nákladom bolo najazdených 65,7 % a bez nákladu 34,3 % kilometrov.

V medzinárodnej preprave sa najazdilo 425,7 mil. km, čo bolo o 11,4 % menej ako v treťom štvrťroku 2022. Počet najazdených kilometrov s tovarom sa znížil o 11,3 % a bez tovaru o 12,1 %. Na území Slovenska vozidlá najazdili 623,7 mil. km, v tom pre cudzie potreby 74,1 % a pre vlastné potreby 25,9 %.

Takmer 57 % **vnútroštátnej prepravy tovarov** sa realizovala nákladnými vozidlami na priemernú prepravnú vzdialenosť 24 km, z toho 58 % tovarov bolo prepravených sklápacími nákladnými vozidlami. Ťahačmi sa prepravilo 43 % tovarov na priemernú prepravnú vzdialenosť 70 km.

Preprava voľne loženého (pevného) tovaru sa na celkovej vnútroštátnej preprave tovaru podieľala 63 %. Viac ako 16 % tovaru bolo prepravovaného na paletách a kontajnermi sa previezli 4 % tovaru.

|  |  |  |  |
| --- | --- | --- | --- |
| **Vnútroštátna preprava tovarov v %** | | | |
| Tovarová skupina | Podiel na celkovej preprave tovaru | v tom | |
| pre cudzie potreby | pre vlastné potreby |
| z toho: |  |  |  |
| kovové rudy a ostatné nerastné suroviny; rašelina; urán a tórium | 40,4 | 39,2 | 44,7 |
| výrobky poľnohospodárstva, poľovníctva, lesníctva ryby a ostatné ryb. výrobky | 14,6 | 13,2 | 19,3 |
| ostatné nekovové minerálne výrobky | 11,9 | 13,0 | 8,1 |
| potravinové výrobky, nápoje a tabak | 7,1 | 7,6 | 5,3 |
| chemikálie, chemické výrobky a syntetické vlákna; guma a plastové výrobky | 5,8 | 6,2 | 4,4 |

|  |  |  |  |
| --- | --- | --- | --- |
| **Medzinárodná preprava tovarov v %** | | | |
| Tovarová skupina | Podiel na celkovej preprave tovaru | z toho | |
| dovoz | vývoz |
|  |  |  |  |
| z toho: |  |  |  |
| základné kovy; kovové výrobky, okrem strojov a zariadení | 17,6 | 17,0 | 17,9 |
| dopravné zariadenia | 12,5 | 13,7 | 11,7 |
| ostatné nekovové minerálne výrobky | 10,0 | 10,8 | 9,5 |
| kovové rudy a ostatné nerastné suroviny; rašelina; urán a tórium | 8,8 | 7,0 | 9,9 |
| výrobky poľnohospodárstva, poľovníctva, lesníctva ryby a ostatné ryb. výrobky | 8,2 | 4,9 | 10,3 |

V **medzinárodnej preprave tovarov** sa 93 % prepravy tovarov realizovalo ťahačmi na priemernú prepravnú vzdialenosť 563 km a 7 % nákladnými vozidlami na priemernú prepravnú vzdialenosť 600 km.

Viac ako 29 % prepravovaného tovaru tvoril voľne ložený (pevný) tovar,  54 % tovaru bolo prepravovaného na paletách a kontajnermi sa previezli 3 % tovaru.

Prevažná časť tovarov sa doviezla ako aj vyviezla z Českej republiky, Maďarska, Nemecka Rakúska, a Talianska.

1. 1) na základe výberového zisťovania v cestnej nákladnej doprave podľa smernice EU 70/2012 - Štatistické zisťovanie v cestnej nákladnej doprave. Základom pre zisťovanie je nákladný dopravný prostriedok, ktorého správanie na dopravnom trhu sa sleduje počas jedného týždňa. Z databanky vozidiel registrovaných na území Slovenskej republiky (správca Ministerstvo vnútra SR) bolo na 3. štvrťrok 2023 vybraných 3 250 vozidiel. Výber bol urobený stratifikovane podľa právnej formy prevádzkovateľov vozidiel, užitočnej hmotnosti vozidiel a regiónov. [↑](#footnote-ref-1)